ET Euroopa Liidu Teataja C 137/19

Nõukogu määruse (EÜ) nr 509/2006 (põllumajandustoodete ja toidu garanteeritud traditsiooniliste eritunnuste kohta) artikli 8 lõike 2 kohase registreerimistaotluse avaldamine

2009/C 137/10

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 509/2006 artiklile 9. Komisjon peab vastuväited kätte saama kuue kuu jooksul alates käesoleva dokumendi avaldamise kuupäevast.

GARANTEERITUD TRADITSIOONILISE ERITUNNUSE REGISTREERIMISTAOTLUS

NÕUKOGU MÄÄRUS (EÜ) nr 509/2006

„BELOKRANJSKA POGAČA”

EÜ nr: SI-TSG-007-0029-29.10.2004

1. Taotlejate rühma nimi ja aadress:

Nimi: Društvo kmečkih žena Metlika Aadress: Mestni trg 24 8330 Metlika SLOVENIJA Telefon +386 73059002 Faks —

2. Liikmesriik või kolmas riik:

Sloveenia

3. Spetsifikaat:

3.1. Registreeritav nimetus:

„Belokranjska pogača”

Nimetust soovitakse registreerida sloveenikeelsena. Muudes keeltes tuleks kasutada väljendit „valmistatud traditsioonilisel sloveeni viisil”.

3.2. Märkige, kas nimetus:

on iseenesest eripärane  väljendab põllumajandustoote või toidu eripära

Nimetus „Belokranjska pogača” ei väljenda toote eripära, kuid seda kasutatakse traditsiooniliselt kõnealuse toote kirjeldamisel, nagu näitavad mitmed punktis 3.8 nimetatud allikad.

3.3. Kas taotletakse nimetuse reserveerimist määruse (EÜ) nr 509/2006 artikli 13 lõike 2 alusel?

registreerimine koos nimetuse reserveerimisega  registreerimine ilma nimetuse reserveerimiseta

3.4. Toote liik:

2.3 Kondiitri- ja leivatooted, valikpagaritooted, koogid, küpsised ja muud pagaritooted

3.5 Punktis 3.1. esitatud nimetusega tähistatava põllumajandustoote või toidu kirjeldus:

Belokranjska pogača on ümmargune lameleib, mida valmistatakse kindla retsepti järgi. Selle valmistamiseks kasutatakse valget pehmet jahu (tüüp 500), leiget vett, soola ja kergitusainet. Belokranjska pogača on ümmargune ja selle läbimõõt on ligikaudu 30 cm. See on keskelt 3–4 cm paks ning äärtelt õhem, 1–2 cm. Leiva pinnale lõigatakse umbes 4 cm vahedega joontest ruudustik, leib määritakse munaga ning peale riputatakse köömneid ja jämedat soola. Leivale on iseloomulik sile mullideta pealiskoorik ning tugev köömne ja soola lõhn ja maitse.

Kõige parem on leib soojalt. Leiba ei lõigata, vaid murtakse pealispinna sisselõikeid pidi.

3.6. Punktis 3.1 esitatud nimetusega tähistatava põllumajandustoote või toidu tootmismeetodi kirjeldus:

3.6. Punktis 3.1 esitatud nimetusega tähistatava põllumajandustoote või toidu tootmismeetodi kirjeldus (komisjoni määruse (EÜ) nr 1216/2007 artikli 3 lõige 2) Koostisosad: 500 g pehmet valget jahu (tüüp 500) 3 dl leiget vett 2 tl soola 20 g pärmi 0,5 sl suhkrut 1 muna näputäis köömneid näputäis jämedat meresoola Belokranjska pogača taina valmistamine: Kergitusaine: Võetakse 20 g pärmi, 3 lusikatäit pehmet valget jahu, 0,5 dl leiget vett ja suhkur. Segatakse, kuni on moodustunud ühtlane mass, mis jäetakse seisma kuni selle kahekordseks paisumiseni. Tainas: Tainas valmistatakse pehmest valgest jahust (tüüp 500), leigest veest ja kergitusainest. Sõtkutakse 8–10 minutit või kuni mass on ühtlane, ei ole liiga kõva ega jää käte külge. Tainas jäetakse kerkima kuni selle kahekordseks paisumiseni. Belokranjska pogača taina vormimine: Kerkinud tainas asetatakse rasvainega määritud küpsetusalusele ning vormitakse selliselt, et selle läbimõõt on umbes 30 cm ja paksus 1–2 cm, õhenedes äärte poole. Tainas ei tohi küpsetusaluse äärteni ulatuda ning see peab olema keskelt kõrgem. Määrimine, riputamine ja pealispinna lõikamine: Tainale tehakse aluseni ulatuvatest umbes 4 cm vahedega sisselõigetest ruudustik. Seejärel määritakse taina pind munaga, kuhu on segatud näputäis köömneid, ning riputatakse peale näputäis jämedat meresoola. Küpsetamine: Tainast küpsetatakse eelsoojendatud ahjus 220 °C juures 20–25 minutit. Belokranjska pogača küpsetatakse kergelt pruuniks, selle pealispind peab olema värvilt ja krõbeduselt ühtlane ega tohi mullitada. Seest peab leib olema ühtlaselt poorne, see ei tohi olla veejälgede, soola- või jahutükkidega ega nätske. Keskel peab leiva kõrgus olema 3–4 cm ning äärtel 1–2 cm. Köömned ja sool tuleb riputada ühtlaselt. Köömne ja soola lõhn ja maitse peavad olema Belokranjska pogača’le iseloomulikud.

3.7. Põllumajandustoote või toidu eripära:

Belokranjska pogača’t peetakse Sloveenia köögi eripäraks. See on eriti populaarne Metlika piirkonnas. Belokranjska pogača eripära tuleneb selle retseptist ning valmistamis- ja serveerimisviisist. Leiva pealispinnal on umbes 4 cm vahedega sisselõigetest ruudustik. Valmis leiba ei lõigata, vaid murtakse sisselõigete kohalt. Belokranjska pogača teine eripära on selle määrimine vahustatud munaga ning sellele köömnete ja jämeda soola riputamine, et anda leivale küpsetamisel tekkiv traditsiooniline tugev köömne lõhn ja maitse.

3.8. Põllumajandustoote või toidu traditsiooniline iseloom:

Belokranjska pogača’t on valmistatud põlvest põlve ning sellest on saanud Beli Krajina traditsiooniline leib. Ilmselt tõid selle siia uskokid, kes asustasid Gorjanci mägede kõrgemad alad Bela Krajina küljel.

Selle lameleiva päritolust räägivad nii kirjalikud kui ka suulised allikad, kuid kirjalik teave on suhteliselt napp.

Dolenjskast pärit sloveeni folkloorikoguja, kirjanik ja rännumees Janez Trdina külastas meeleldi seda piirkonda; ta tundis Gorjanci mägede päikeselisemal küljel elava rahva tavasid ja kirjutas neist. Belokranjska pogača’t on nimetatud tema 1882. aastal ilmunud raamatus „Bajke in povesti o Gorjancih” („Lugusid ja müüte Gorjanci mägedest”).

Samas on Metlikast pärit folkloorikoguja ja keeleteadlane Ivan Navratil kirjutanud rahvalaulust, mida lapsed laulsid majast majja käies ja „rohelist Jurit” kutsudes (Zeleni Jurij, kevade ja looduse tärkamisega seotud mütoloogiline kuju): „dajte mu pogače, da mu noga poskače” („andke talle pogača’t, et kevad kiiremini tuleks”). Navratili 1849. aasta raamatus „Kresovanje v Metliki” räägitakse õhukesest valgest leivast, mida kohalikud pogača’ks nimetavad.

Belokranjska pogača’t mainitakse ka L. Simeonoviči Jugoslaavia köögi entsüklopeedias („Enciklopedija jugoslovanske kuhinje”) aastal 1967.

Etnoloog M. Balkovec, kes töötas Bela Krajina muuseumis Metlikas, viitab 1994. aastal Belokranjska pogača’le teoses „V Etnološki topografiji slovenskega etninega ozemlja – 20. stoletje” („Sloveenia etnilise territooriumi topograafia 20. sajandil”).

Ksenja Vitkovič Khalil kasutab oma raamatus „Nerajska prehrana” (1999) Belokranjska pogača iseloomustamiseks sõna „rustikaalne”. Belokranjska pogača’le viidatakse ka raamatutes „Leksikon Cankarjeve založbe” (1973) ja „Dobra kuharica Minke Vasičeve” (1902).

Pogača’l on Bela Krajinas pikk ajalugu ning see on seal põlvest põlve laual olnud, olles piirkondlik eritoode. Oma pere tarbeks leiba küpsetavad koduperenaised tegid lastele alati ka pogača’t, mida lapsed said süüa soojalt, samal ajal kui ülejäänud leivategu jahtuma pandi.

Veel tänapäevalgi on pogača väga laialt levinud, seda küpsetatakse endiselt ja pakutakse külalistele. Seda võib saada ka turismitaludes. Pogača on tavaliselt müügil koos veiniga, sest vanade inimeste uskumuse kohaselt imab see alkoholi endasse ega lase inimestel purju jääda.

3.9. Eripära kontrollimise miinimumnõuded ja kord:

— Belokranjska pogača’l peavad olema kõik spetsifikaadis sätestatud eriomadused (tuleb kasutada retseptiga ettenähtud koostisaineid, toode peab olema valmistatud kirjeldatud viisil ja lõpptootel peab olema ettenähtud kuju, välimus, lõhn ja tekstuur).

— Belokranjska pogača tootjad peavad pidama arvestust hangitud ja kasutatud toorme ning leiva toodetud ja müüdud koguste kohta.

— Spetsifikatsioonile vastavust ettenähtud koostisainete kasutamise, tootmisprotsessi, lõpptoote väljanägemise ja organoleptiliste omaduste suhtes peavad kontrollima üksiktootjad ja/või tootjate ühendused ning vähemalt üks kord aastas ka sertifitseerimisasutus, mis kontrollib vastavust Euroopa standardile EN 45011.

3.10. Logo:

—

4. Spetsifikaadile vastavust kontrollivad ametiasutused või sertifitseerimisasutused:

4.1. Nimi ja aadress:

Nimi: Bureau Veritas d.o.o. Aadress: Linhartova 49a Telefon +386 14757670 Faks — E-post: info@bureauveritas.com

 Avalik sektor Erasektor

4.2. Ametiasutuse või sertifitseerimisasutuse konkreetsed ülesanded:

Bureau Veritas vastutab Belokranjsko pogača kõigi tootmisetappide spetsifikaadile vastavuse kontrollimise eest.